На основу члана 13. став 4., члана 32. став 1. тачка 20. Закона о локалној самоуправи („Сл. гласник РС“ број 129/07, 83/14-др. закон, 101/16-др. закон 47/18 и 111/21-др закон), члана 14. и члана 40. Статута Општине Владичин Хан („Сл. гласник града Врања“ број 7/24-пречишћен текст) и Одлуке о образовању канцеларије за младе број 06-11/7/2009-01, Скупштина општине Владичин Хан на седници одржаној дана 15.11.2024. донела је

**ОДЛУКУ**

**о приступању канцеларије за младе Општине Владичин Хан Националној асоцијацији канцеларија за младе**

**I**

Овом одлуком Канцеларија за младе општине Владичин Хан приступа „Националној асоцијацији канцеларија за младе“ основаној од стране 56 јединица локалне самоуправе у Републици Србији у циљу развоја и унапређења локалне омладинске политике и остваривања других заједничких интереса у овој области.

**II**

Канцеларија за младе општине Владичин Хан преко овлашћених представника може учествовати у раду органа Националне асоцијације канцеларија за младе, заступати интересе Канцеларије за младе општине Владичин Хан са пуним правом гласа и без икаквих финансијских обавеза према Националној асоцијацији канцеларија за младе.

**III**

Координатор канцеларије за младе општине Владичин Хан представљаће и заступати интересе Канцеларије за младе општине Владичин Хан.

**IV**

Ова одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ ВЛАДИЧИН ХАН**

**Број: 06-136/4/24-I**

Дана: 15.11.2024. године

**П Р Е Д С Е Д Н И Ц А,**

**Данијела Поповић**